Fil-25 ta' Mejju 2016, il-Kunsill adotta regoli dwar ir-rapportar minn kumpaniji multinazzjonali ta' informazzjoni relatata mat-taxxa u l-iskambju ta' dik l-informazzjoni bejn l-istati membri. Id-direttiva hija l-ewwel element ta' pakkett ta' proposti mill-Kummissjoni maħruġ f'Jannar 2016 sabiex isaħħaħ ir-regoli kontra l-evitar tat-taxxa korporattiva. Id-direttiva tibbaża fuq rakkomandazzjonijiet tal-2015 tal‐OECD li jindirizzaw l‐ erożjoni tal‐bażi tat‐taxxa u t‐trasferiment tal‐profitt Id‐direttiva ser timplimenta l-azzjoni nru 13 tal-OECD kontra l-BEPS, li tittratta r- rapportar pajjiż b'pajjiż mill-kumpaniji multinazzjonali, fi strument tal-UE li jorbot legalment. Hija tkopri gruppi ta' kumpaniji b'total ta' dħul konsolidat tal‐grupp ta' mill‐anqas €750 miljun. L-għan prinċipali tad-direttiva hu li l-kumpaniji multinazzjonali ma jitħallewx jisfruttaw it-teknikalitajiet ta' sistema tat-taxxa, jew disparitajiet bejn sistemi tat-taxxa differenti, biex inaqqsu jew jevitaw l-obbligazzjonijiet tagħhom tat-taxxa. Informazzjoni li trid tiġi rrapportata mill-kumpaniji multinazzjonali B'żieda fit-trasparenza, id-direttiva tesiġi li l-kumpaniji multinazzjonali jirrapportaw informazzjoni -- imqassma pajjiż b'pajjiż -- dwar dħul, profitti, taxxi mħallsa, kapital, qligħ, assi tanġibbli u n-numru ta' impjegati. Din l-informazzjoni trid tiġi rrapportata, diġà mis- sena fiskali 2016 , lill-awtoritajiet tat-taxxa tal-istat membru fejn il-kumpanija omm tal-grupp ikollha r-residenza fiskali tagħha. Jekk il-kumpanija omm tal-grupp ma tkunx resident fiskali fl-UE u ma tippreżentax rapport, trid tagħmel dan permezz tas-sussidjarji tagħha fl-UE. Dan ir-"rapportar sekondarju" ser ikun fakultattiv għas-sena fiskali 2016, iżda obbligatorju mis-sena fiskali 2017. Skambju ta' informazzjoni Id-direttiva tirrikjedi li l‐awtoritajiet fiskali jiskambjaw dawn ir‐rapporti awtomatikament, sabiex ikunu jistgħu jiġu vvalutati r-riskji tal-evitar tat‐taxxa relatati mal‐ipprezzar ta' trasferiment . Għal dan il‐għan, hija tibbaża fuq il‐qafas eżistenti tal‐UE għall- iskambju awtomatiku bejn l‐awtoritajiet tat‐taxxa , stabbilit bid‐direttiva 2011/16/UE. Biex jiġu ffrankati l-ispejjeż tal-implimentazzjoni ser jintuża netwerk komuni ta' komunikazzjoni eżistenti. Id-direttiva tiffissa skadenzi ta': 12-il xahar wara tmiem is-sena fiskali sabiex il-kumpaniji jippreżentaw l-informazzjoni; tliet xhur oħra sabiex l-amministrazzjonijiet tat-taxxa jiskambjaw l-informazzjoni awtomatikament. Hija tirrikjedi wkoll li l-istati membri jistipulaw ir-regoli dwar il- li japplikaw fil-każ ta' ksur. Approċċ komuni tal‐UE Id-direttiva ser tiżgura implimentazzjoni armonizzata fl-UE tar-rakkomandazzjoni tal-OECD dwar ir-rapportar pajjiż b'pajjiż. Id-direttiva ġiet adottata mingħajr diskussjoni f'laqgħa tal-Kunsill Affarijiet Ekonomiċi u Finanzjarji, wara ftehim milħuq fit-8 ta' Marzu 2016. Inizjattivi oħra Il-pakkett kontra l-evitar tat-taxxa maħruġ f'Jannar 2016 isegwi minn għadd ta' inizjattivi tal-UE fl-2015. Dawn jinkludu direttiva, adottata f'Diċembru 2015, dwar deċiżjonijiet transfruntiera dwar it-taxxa. F'Diċembru 2014, il-Kunsill Ewropew semma "ħtieġa urġenti li jiġu avvanzati l-isforzi fil-ġlieda kontra l-evitar tat-taxxa u l-ippjanar aggressiv tat-taxxa, kemm fil-livell dinji kif ukoll f'dak tal-UE". L-ipprezzar ta' trasferiment huwa l-prezz imħallas għal prodotti u servizzi skambjati bejn entitajiet li jikkostitwixxu grupp korporattiv. Direttiva ta' Mejju 2016 dwar l‐iskambju ta' informazzjoni relatata mat‐taxxa ta' kumpaniji multinazzjonali Ara l-paġna tal-laqgħa